Reacţia subprefectului Brăila după ce a devenit ţinta glumelor pe internet: "Asta se întâmplă când pui civilii".
Subreprefectul judeţului Brăila a făcut o gafă în timpul ceremoniilor dedicate Zilei Naţionale a Romîniei. Ea s-a încurcat în timp ce saluta Garda de Onoare. Simona Drăghinescu a reacţionat într-o postare pe Facebook: "Asta se întâmplă când pui civilii".
Subprefectul cu atribuții de prefect al județului Brăila, Simona Drăghincescu, a făcut o dublă gafă în timpul ceremoniilor dedicate Zilei Naționale a României. Ea s-a încurcat în timp ce saluta Garda de Onoare din cauza emoțiilor sau pentru că nu cunoaște protocolul aplicat în astfel de situații.Șeful județului Brăila a făcut două gafe în timpul ceremoniei. Prima dată, Simona Drăghincescu a făcut dreapta împrejur în fața Gărzii de Onoare și apoi s-a învârtit de două ori în loc înainte de a pleca din fața soldaților.După cele întâmplate ea a postat un mesaj pe Facebook, motivând gafa comisă: "Asta se întâmplă când pui civilii să facă, fără exercițiu, ceva specific militar… după cum se vede, mi-a "ieșit" onorabila piruetă, dar vă promit că anul viitor ceremonia va fi perfectă", a fost mesajul postat pe Facebook.Ceremonia s-a desfășurat marți în centrul orașului Brăila, iar ulterior, Drăghincescu a postat un mesaj pe Facebook despre ziua de 1 Decembrie."Sărbătorim astăzi împreună Ziua Națională a României, cu recunoștință pentru sacrificiul și înțelepciunea înaintașilor noștri, care au făcut posibilă România Mare, dar și cu încredere și speranță în viitorul pe care noi, ca națiune, alegem să-l construim, în acord cu valorile democrației și libertății. Ca de fiecare dată, Ziua Marii Uniri este un îndemn la unitate, solidaritate și mândrie națională. 1 Decembrie ne amintește, an de an, că această națiune are forța de a-și împlini marile idealuri, chiar în pofida celor mai potrivnice circumstanțe istorice", scrie în mesajul Simonei Drăghincescu, subprefectul cu atribuții de prefect al județului Brăila.Simona Drăghincescu a fost numită subprefect al județului Brăila în luna iulie, iar în luna august a primit atribuții de prefect, după retragerea persoanei care ocupa această funcție.